| Ginger Lynn |
| --- |
|  |
|  |
|  |
| Tikras vardas | Ginger Lynn Allen |
|  |
| Gimė | 1962 m. gruodžio 14 d. (61 metai)Rokfordas, JAV |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
|  |
|  |
| Apdovanojimai |
| AVN Šlovės galerija  XRCO Šlovės galerija  „Legends of Erotica" Šlovės galerija |

**Džinder Lyn** (pilnas vardas – *Ginger Lynn Allen*; 1962 m. gruodžio 14 d. Rokfordas) – JAV pornografinių filmų aktorė, itin populiari aštuntajame dešimtmetyje, taip pat atlikusi daug vaidmenų įvairiuose nedidelio biudžeto filmuose.

Žurnalas „AVN" išrinko ją tarp 50 populiariausių visų laikų pornografinių filmų aktorių (7 vieta).

Biografija
----------

Džinder gimė 1966 metais Rokforde, 18 metų dokų darbininko ir policininko sūnaus Wayne Allen ir 19 metų komutatoriaus operatorės Marilyn Allen McBride šeimoje. 1966 metais jie susilaukė antrosios dukters Kari Ann. Šeima gyveno gana asocialiai, daugiausia dėl motinos, kuri šeima beveik nesirūpino. Šios mama, Džinder senelė, buvo prostitutė, kurios dukterį įvaikino spėjamo tėvo šeima.

1968 metais tėvas, kenčiantis nuo alkoholio priklausomybės, paliko šeimą ir motina ėmė dėl visko kaltinti Džinder bei nuolatos ją mušti. Jos vienintelė paguoda buvo seneliai, tačiau net ir jų susitikimų dažnumą motina stengėsi kontroliuoti.

Sulaukusi 12, Džinder mėgino nusižudyti. Ji išgėrė migdomųjų tablečių, tačiau liko gyva, nors motina nepasivargino iškvieti pagalbos. Sužinojęs apie tai, jos senelis atvažiavo ir išsivežė Džinder į savo namus. Jis sumokėjo motinai 500 dolerių, kad ši paliktų dukrą ramybėje ir jos po to nesusitiko net 8 metus.

Sulaukusi 13, Džinder pastojo nuo tuomečio vyresnio draugo, tačiau pasidarė abortą. „- Niekada nelaikiau savęs gražia. Mama nuolat man kartojo, kad esu panaši į raganą. Niekada nenaudojau makiažo. Visas mano gyvenimas koncentravosi apie narkotikus ir vaikinus. <...> Dažniausiai leisdavau laiką su vyresniais vaikinais, ne iš mokyklos. Jie turėjo pinigų, automobilius ir vertė mane jaustis suaugusia. Tikrai neturėjau jokių ateities planų."

1981 metais, baigusi mokyklą, ji išsikraustė iš senelių namų ir su drauge išsinuomojo būstą, o seneliai persikėlė gyventi į Kaliforniją. Džinder dirbo padavėja, kitus darbus ir darėsi vis labiau priklausoma nuo narkotikų ir alkoholio.

1982 metais jos senelį ištiko širdies smūgis ir Džinder išvažiavo į Kaliforniją jo slaugyti. Čia ji apsigyveno namelyje ant ratų ir susirado darbą muzikos įrašų parduotuvėje. Netrukus senelis mirė, tačiau Džinder nusprendė pasilikti. Pas ją atsikraustė tuometinis draugas, tačiau jų pajamos buvo labai mažos ir bendro gyvenimo išlaidos teko vienai Džinder.

1983 metų rugsėjį ji atsiliepė į „World Modeling Agency" agentūros kvietimą. „-Mane tikrai sužavėjo tai, kad jie laikė mane pakankamai patrauklia atsidurti žurnale. Tai vertė mane jaustis ypatinga ir populiaria. Buvau laiminga, kad jie manė, jog aš pakankamai graži, jog žmonės norėtų matyti mano nuotraukas." 

Jau pirmojo susitikimo metu jai buvo pasiūlyta pozuoti „Penthuose" žurnalui. „- Visada galvojau, kad „Playboy" ir „Penthouse" yra tvarkingi žurnalai, jie nuolatos būdavo mūsų namuose, nes tėtis juos skaitė." 

Džinder draugas buvo prieš tokią fotosesiją ir jų santykiai netrukus iširo, o po to netrukus ji sulaukė pasiūlymo filmuotis pornografiniame filme.

Aktorės karjera
---------------

### Pornografiniai filmai

Džinder Lyn ir Kristi Kanjon
Džinder prisipažino, kad pradžioje nesuprato apie kokius filmus yra kalbama: „- Kai supratau, ko iš manęs nori, atsisakiau. Nemaniau esanti tokio tipo mergina. Tačiau vieną dieną, užėjusi į savo agento ofisą, pamačiau ten sėdinčia gražią ir elegantišką moterį, skaitančią pornografinio filmo scenarijų. Pamaniau, kad jei tokios moterys gali filmuotis panašiose juostose, galbūt tie filmai nėra tokie jau blogi." 

Jos debiutinis filmas „Surrender in Paradise" buvo kuriamas Havajuose ir jo filmavimo metu Džinder suėjo 21. Jau per pirmus metus ji nusifilmavo 40 juostų ir vis labiau kentėjo nuo priklausomybės kokainui. Tik vėliau ji ėmė kreipti daugiau dėmesio į filmuojamas scenas, scenarijus ir greitai tapo viena populiariausių filmų suaugusiems aktorių, iš viso iki 1989 metų nusifilmavusi 69 juostose. Negana to, ji tapo pirmąja kompanijos „Vivid" aktore su kontraktu, nurungusi tuo metu populiarią Treisę Lords.

1999 metais Džinder vėl sugrįžo prie pornografijos, pasirašė sutartį su kompanija „VCA" ir iki 2005 metų nusifilmavo dar 4 juostose. Po to sekė pertrauka iki 2007 metų, kai ji vėl ėmė intensyviai filmuotis juostose suaugusiems. Šiuo metu paskutinis jos pornografinis filmas buvo sukurtas 2011 metais.

### Kiti filmai

1989 metų pavasarį Džinder įveikė priklausomybę nuo narkotikų ir ėmė vaidinti įvairiuose nedidelio biudžeto filmuose, kur jai dažniausiai buvo patikimi tik epizodiniai vaidmenys. Ji ėmė pasirašinėti pilnu vardu – Ginger Lynn Allen – o vienas pirmųjų jos filmų buvo pasirodymas vesterne „Jauni ginklai 2" su Emilio Estevez. Šio filmo kūrimo metu ji susipažino su Estevezo broliu Čarliu Šynu, su kuriuo tapo pora. Buvo kalbama, kad režisierius Martinas Skorsezė norėjo, kad Džinder vaidintų jo kuriamame filme „Kazino" 1995 metais, tačiau kino studijos vadovai su šiuo pasirinkimu nesutiko ir vaidmeniui buvo pasirinkta Šeron Stoun, kurios personažas buvo pervadintas į Džinder.

Be įvairių vaidmenų filmuose Džinder galima išvysti ir JAV grupės „Metallica" dainos „Turn the Page" vaizdo klipe (1998).

Santykiai su teisėsauga
-----------------------

1986 metais Džinder apklausė FTB agentai dėl galimo nepilnamečių įtraukimo į pornografinių filmų kūrimą. Skandalas kilo po to, kai paaiškėjo, jog viena populiariausių to meto aktorių Treisė Lords pradėjo savo karjerą būdama vos 16. Vis dėlto Džinder jokie kaltinimai nebuvo pateikti.

1991 metais ji buvo nuteista kalėti 6 mėnesius už vengimą mokėti mokesčius.

Asmenis gyvenimas
-----------------

1990–1992 metais Džinder susitikinėjo su žinomu Holivudo aktoriumi Čarliu Šynu. Ji palaikė aktorių šiam gydantis priklausomybę nuo narkotikų, o Čarlis ir jo tėvas Martinas Šynas rašė jai laiškus įkalinimo už mokesčių vengimą metu. Nors judviejų santykiai nebuvo monogamiški, pabaigą jiems atnešė Čarlio pomėgis linksmintis su prostitutėmis.

1996 metais ji susilaukė sūnaus su tuometiniu draugu, tačiau ir šie santykiai nebuvo ilgalaikiai.

Vėliau Džinder dar susitikinėjo su radijo laidų vedėju Ralph Garman.

2000 metais jai buvo diagnozuotas gimdos kaklelio vėžys, kurį išgydė chemoterapija.

Apdovanojimai
-------------


| Metai | Apdovanojimas | Apdovanojimų kategorija | Rezultatas |
| --- | --- | --- | --- |
| 1984 | XRCO apdovanojimas | Starlet of the Year | laimėjo |
| Video Vixen | laimėjo |
| Female Performer of the Year | laimėjo |
| 1985 | AVN apdovanojimas | Best New Starlet | laimėjo |
| Best Couples Sex Scene | laimėjo |
| 1986 | Best Actress | laimėjo |
| Best Couples Sex Scene | laimėjo |
| AFAA apdovanojimas | Best Actress | nominacija |
| 1992 | F.O.X.E. apdovanojimas | All-Time Fan Favorite | laimėjo |
| 2000 | XRCO apdovanojimas | Best Girl-Girl Sex Scene | laimėjo |
| 2002 | AVN apdovanojimas | Best Actress | laimėjo |
|

Džinder Lyn priklauso AVN, XRCO ir „Legends of Erotica" Šlovės galerijoms.

Šaltiniai
---------

1. ↑  „AVN: The 50 Top Porn Stars of All Time". Suarchyvuota iš originalo 2007-09-30. Nuoroda tikrinta 2010-01-14.
2. 1 2 3 4 5 6 7  „Ginger Lynn". Nuoroda tikrinta May 05, 2013. `{{cite web}}`: Cite has empty unknown parameter: `|1=` (pagalba); Patikrinkite date reikšmes: `|accessdate=` (pagalba)
3. ↑  „Ginger Lynn bio". Nuoroda tikrinta May 05, 2013. `{{cite web}}`: Cite has empty unknown parameter: `|3=` (pagalba); Patikrinkite date reikšmes: `|accessdate=` (pagalba)[neveikianti nuoroda]
4. ↑  Ginger Lynn Biography at IMDb.com
5. ↑  „Ralph Garman: World’s Greatest Lover", interview by Justin Harvey, ThePhatPhree. Nuoroda tikrinta 2007-11-04.

Nuorodos
--------

|  |  |
| --- | --- |
|  | **Vikiteka: Ginger Lynn** – vaizdinė ir garsinė medžiaga  |

* IMDb profilis
* Oficiali svetainė